《东山八景并序 其四 桐阴亭》
明代·刘玘

幽亭翼翼起岩峦，谁植良材自结团。翠叶轻罗翻古砌，香枝森玉拂阑干。

清阴不独祛炎暑，瑞世偏宜宿凤鸾。坐久薰风飘动处，琅然疏越入清弹。

作者简介：刘玘，字允璋。潮阳人。明成祖永乐十五年（一四一七）解元，十九年登进士，授兵部车驾司主事。坐忤大臣，放归。登临题咏，著述甚富。清乾隆修《潮州府志》卷二九、清道光《广东通志》卷二九二有传。